ISRAEL-RAPORTTI EUROOPAN PARLAMENTISTA
Unesco ja Temppelivuori
Hei ja tervetuloa ohjelman pariin!
Olemme EU:n sydämessä Euroopan parlamentissa.
Aiheenamme on Unescon äänestys Jerusalemin asemasta.
Lokakuun lopussa on määrä äänestää Jerusalemin asemasta.
Monet väittävät, että se on muslimien pyhä paikka, -
ei juutalaisten eikä kristittyjen pyhä paikka. Se on vastoin historiaa.
Ohjelmassa mukana tänään ovat hyvä ystäväni Tomas Sandell, -
ECI-järjestön perustaja ja johtaja, -
Lars Adaktusson, MEP Ruotsista ja Euroopan kansanpuolue EPP:n jäsen,
ja Alex Benjamin Euroopan―Israelin julkisasiainjärjestön johtaja.
Tervetuloa!
Aloitan teistä, Tomas. Teillä oli hyvin merkittävä tapaaminen -
itsensä Israelin pääministeri Benjamin Netanjahun kanssa.
Tapaamisen aihe oli jom kippurin tunnustaminen -
kansalliseksi ja kansainväliseksi vapaapäiväksi YK:ssa.
Kiitos, Simon. On hyvä istahtaa.
Olen matkustanut lähes tauotta kuusi viikkoa. Olen odottanut tätä.
Olimme Jerusalemissa kolme viikkoa sitten.
Tapasimme Netanjahun ja hänen henkilökuntaansa.
Mielestäni kannattaa mainita tässä ohjelmassa, mitä hän sanoi ensin: -
"Olette parhaita ystäviämme." Hän ei tarkoittanut vain minua ja ECI:tä, -
vaan kaikkia raamattu-uskollisia kristittyjä, jotka puolustavat Israelia.
Hän arvostaa kristittyjen yhteisöä todella paljon.
Uskon, että tästä keskustelusta nousi esiin kaksi sanomaa.
Netanjahu oli hyvin kiitollinen työstä, jota olemme tehneet YK:ssa -
jom kippur -aloitteessa ja tietenkin myös täällä Euroopan instituutioissa.
Yksi sanoma on, ettei Israel ole yksin.
Euroopan näkökulmasta on tärkeää ymmärtää, -
että vaikka Israel täällä parlamentissa tuntuu olevan yksin, näin ei ole.
Voin myöhemmin kertoa monia esimerkkejä, mitä se merkitsee -
esimerkiksi YK-tasolla.
Toinen sanoma on, että Israel on Euroopan paras puolustuslinja.
Aamulla osallistuin täällä Euroopan parlamentissa konferenssiin, -
jossa israelilaiset turvallisuus- asiantuntijat opettivat -
Euroopan hallinnoille ja Euroopan parlamenttien jäsenille, -
miten käsitellä uutta tilannetta, kasvavaa terroriuhkaa, Euroopassa.
Uskon, että tämä sanoma alkaa hiljalleen -
mennä läpi myös täällä Euroopan parlamentissa: -
Israel ei ole ongelma. Israel on ratkaisu moniin ongelmiin, -
joita Eurooppa kohtaa tällä hetkellä.
Alex Benjamin, kiva, että pääsit. Viimeksi kun olit mukana, -
kaksi konservatiivivaikuttajaa kävi kiivasta keskustelua Brexitistä -
Euroopan parlamentissa. Hyvä nähdä, että olet toipunut.
Ohjelman taltiointihetkellä olimme saaneet suru-uutisen, -
että Israelin presidentti Shimon Peres nukkui pois 93 vuoden iässä.
Mitä haluaisit sanoa hänestä? Sinulla oli tilaisuus tavata hänet.
Mistä voisi edes aloittaa kertomaan, mitä hän saavutti elinaikanaan?
Sanon yksinkertaisesti näin: -
Hän oli Israel, ja Israel oli hän.
Hän oli ihmisenä myötätuntoinen, lämmin ja huolehtivainen.
Hän pyrki rauhaan, mutta hän oli luja, kun tilanne sitä vaati.
Israel ja juutalaiset kautta maailman menettivät "abban", isän, -
miehen, jota arvostimme nämä vuodet.
Hepreaksi sanotaan: "Baruch dajan emet", -
Siunattu olkoon totuudellinen tuomari.
Hän saavutti kunnioitettavan 93 vuoden iän.
Kukaan ei lue hänelle viaksi sitä, että hän menee lepoon.
Uskon, että hän saavutti elämänsä aikana enemmän -
kuin valtaosa meistä voi kuvitellakaan saavuttavansa.
Lars, hyvä saada sinutkin taas ohjelmaan.
Olette tehnyt suurenmoista työtä etenkin Euroopan parlamentissa, -
jotta Lähi-idän kristittyjen ahdinko nousisi täällä tietoon -
ja jotta Isisin iskut kristittyjen ja jesidien yhteisöjä kohti -
luokiteltaisiin kansanmurhaksi. Se on suuri saavutus. Hyvää työtä!
Kävitte hiljattain Syyriassa. Pääsitte siellä uutisotsikoihin, -
koska teitä lähelle osui kranaatti. Mitä kaikkea delegaationne koki?
Toki. Esitän ensin surunvalitteluni presidentti Peresin johdosta.
Hän oli todella valtionpäämies.
Tulemme kaipaamaan häntä pitkään.
Muistan haastattelun, kun hän täytti 90 vuotta vuonna 2013.
Brittitoimittaja kysyi, uskooko Peres, että rauha tulee tämän elinaikana.
Peres vastasi välittömästi: "Uskon."
Siinä tiivistyvät hänen lähestymistapansa ja näkynsä, -
joista hän ei ikinä luopunut. Häntä jäädään kaipaamaan todella.
Matka Syyriaan oli erittäin mielenkiintoinen kokemus.
Menin sinne Syyrian ortodoksikirkon patriarkan kutsumana.
He olivat laatineet meitä varten erittäin hyvän ohjelman.
Maassa oli tulitauko, kun saavuimme maahan, -
mutta se ei kestänyt: meitä kohti ammuttiin kranaatti.
Se räjähti aika lähellä autoamme, -
matkasaattuettamme.
Se ei ollut mukavaa, mutta se oli hyvä muistutus siitä, -
mikä damaskoslaisten ja syyrialaisen tilanne on.
Tämä on todellisuus, jossa he elävät joka päivä.
Se oli tietysti ikävää, -
mutta oli mielenkiintoista tavata ihmisiä, joilla on suuria kärsimyksiä.
Tomas, ehkä voisitte hieman taustoittaa keskusteluamme.
YK:n kasvatus-, tiede- ja kulttuurijärjestö Unesco -
äänestää Jerusalemin asemasta.
Äänestystä lykättiin Turkin vallankaappausyrityksen vuoksi.
Jerusalemin asemasta on määrä äänestää lokakuussa.
Esityksessä kiistetään juutalaisten historiallinen yhteys Temppelivuoreen-
ja Jerusalemin muihin pyhiin paikkoihin.
Miksi äänestys on merkittävä? Kuka laati tämän vahingollisen esityksen?
Sanotaan ensinnäkin, -
että Unescon hallintoneuvostossa on jo järjestetty äänestys.
Hallintoneuvosto on Unescon toimeenpaneva elin.
Äänestyksessä valitettavasti meni läpi päätös, -
että Temppelivuoren länsimuuriin -
tulee viitata vain arabi- ja muslimi- nimillä, ei juutalaisilla nimillä.
Näin kiellettiin juutalaiskansan yhteys -
sen pyhiin paikkoihin Jerusalemissa.
Nyt kyseessä on Unescon maailmanperintökomitea.
Se määrittää maailmanperintökohteet tieteellisesti.
Yksi kohde on nyt Jerusalemin Länsimuuri.
Jälleen suositus on sama: -
kohteesta käytetään vain sen arabinimeä.
Komiteassa eivät ole edustettuina kaikki Unescon jäsenmaat.
Sekin on tärkeä tieto. Siinä on vain kolmisen eurooppalaismaata.
Silti tulos on hyvin ratkaiseva.
Isossa kuvassa on tärkeä ymmärtää, -
että juridiikkaa käytetään Israelin- vastaisen sodankäynnin välineenä -
kansainvälisissä instituutioissa.
Sen takana ovat Israelin vihaajat ja vastustajat.
He ovat huomanneet, ettei Israelia pysty voittamaan sotilaallisesti -
eikä edes myöskään terrori-iskujen avulla.
Täytyy pyrkiä kieltämään juutalais- valtion olemassaolon oikeutus.
Tämä näkyy Yhdistyneiden kansakuntien tasolla.
Selvimmin se näkyy Unescossa.
Sanoma on pohjimmiltaan seuraava.
Unesco on YK:n tiedeorganisaatio.
Jos voidaan tieteellisesti osoittaa, etteivät juutalaiset kuulu Israeliin, -
on helpompaa saavuttaa rauhansopimus, jossa sanotaan: -
"Tämä on palestiinalaisten maa. YK ja Unesco vahvistavat sen."
Israelilla on silloin heikot perusteet puolustaa oikeuttaan Israelin maahan.
Se nähtiin jo YK:n yleiskokouksessa New Yorkissa viime viikolla.
Abbas ei nyt puhunut, niin kuin hän on puhunut aiemmin -
niin kutsutusta "miehityksestä", vaan Balfourin julistuksesta.
Näin ollen hän tarkoittaa, että ajatus juutalaisista asumassa Lähi-idässä, -
Palestiinassa, Israelissa on hänen mielestään suuri ongelma -
ja syy koko alueen kaikille konflikteille.
Se tekee kaikesta mustavalkoista.
Tunnustammeko juutalaiskansan oikeuden elää kotimaassaan -
palestiinalaisvaltion kanssa, mikäli niin päätetään, -
vai sanommeko, etteivät juutalaiset kuulu Israeliin lainkaan?
Päätetäänkö, ettei kahta temppeliä ole ollut olemassakaan?
Tässä Euroopan instituutioiden tehdä kantansa selväksi: -
näissä tärkeissä tosiasioissa ei pidä tehdä myönnytyksiä.
Kommentti teiltä, Alex. Olette juutalainen, -
ja olette omistanut koko elämänne ja uranne Israelin -
ja oman kansanne puolustamiselle.
Tiedämme Raamatun historiasta, että Temppelivuori on -
kahden juutalaistemppelin arkeologien jäännös -
ajalta kauan ennen Muhammedia.
Mitä Jerusalem merkitsee teille?
Miksi Unescon äänestys ja esitystapa ovat niin vahingolliset?
Kuulimme, miten päätöslauselmassa halutaan esitellä Jerusalem -
ja juutalaisten historia Jerusalemissa.
Puhutaan ensin Unescosta. Kuten Tomas sanoi, -
sillä on asiasta aiempaa näyttöä.
Amerikkalaiset leikkasivat tukeaan Unescolle 22 prosenttia v. 2011, -
kun Unesco hyväksyi palestiinalaisille jäsenyyden.
Sen jälkeen se on muuttunut vähitellen ja hitaasti -
yhä Israel-vastaisemmaksi.
Totta puhuakseni päätös tuo mieleeni Etelä-Afrikan.
Palaan siihen kohta. Kuka voi päättää, -
minne joku voi tai ei voi mennä?
Toitte aivan oikein esiin sen, mitä Jerusalem merkitsee minulle.
Ensinnäkin olen enemmän telavivilainen. Se on oma juttunsa.
Mutta Jerusalem on ilmiselvästi hengellinen kotimaamme.
Siellä sijaitsee pyhin paikka, jossa voin rukoilla ja johon koen yhteyttä.
Pidän koko siirtoa naurettavana.
Usein heitetään väite, että Israel on apartheid-valtio.
Tässä kansainvälinen järjestö edistää apartheidia aktiivisesti.
Ja että juutalaiset eivät saa nousta vuorelle...
Perheeseeni syntyy tytär marraskuussa, jos Jumala suo.
Haluan viedä hänet Länsimuurille.
Jos hän kysyy minulta: "Isi, miksi emme voi mennä ylös?"
"Kulta, sinne ei voi mennä. Juutalaisia ei päästetä sinne."
Millaisen viestin se lähettää?
Jerusalem, Vanhakaupunki. Me kaikki neljä olemme käyneet siellä.
Sen pitäisi olla yhteinen paikka. Miten siis Unesco voi mielivaltaisesti sanoa,
etteivät juutalaiset voi tulla tälle tietylle alueelle?
Mitä seuraavaksi? Laitetaanko vesilähteille kyltit: vain valkoisille?
Tässä ollaan mielestäni hyvin vaarallisella tiellä.
Lars, luen, mitä Israelin pääministeri sanoi turvallisuusneuvostolle eilen.
Hän sanoi, että Unescon lähestymis- tapa tässä tapauksessa on sirkusta: -
"Tätä on vaikea uskoa, mutta Unesco kielsi juuri -
juutalaiskansan ja Temppelivuoren neljätuhatvuotisen yhteyden.
Se on yhtä absurdia kuin kieltäisi Kiinan yhteydet Kiinan muuriin."
Miten kommentoitte puhetta? Ja mitä voi tehdä?
Tämähän on hyökkäys juutalaisia ystäviämme kohti -
mutta myös juutalais-kristillistä perintöämme kohti.
Temppelivuori on ensimmäisen ja toisen temppelin arkeologinen paikka.
Se on pyhä yhteisissä Kirjoituksissa.
Ensinnäkin haluan sanoa, että ymmärrän täysin sen turhautumisen -
ja tuohtumuksen Israelin puolelta.
Unescon lähestymistapa on epäreilu ja puolueellinen, kuten Alex sanoi.
Täytyy ymmärtää, että se pohjimmiltaan kieltää -
historiallisen ja ilmiselvän yhteyden juutalaiskansan historian -
ja Temppelivuoren välillä.
Siksi tämä päätös on pilkantekoa, kuten pääministeri sanoo.
Se on myös juutalaiskansan historian vääristelyä.
Suoraan sanottuna se on poliittisesti idioottimaista.
Siinä ei ole mitään järkeä.
Siksi en näe muuta vaihtoehtoa: -
joko Unescon on muutettava päätöstä tai luopua siitä.
Sitä ei voida mitenkään hyväksyä.
Se, mitä me voimme tehdä Euroopan parlamentissa, -
on käyttää poliittista foorumiamme, -
jotta voimme rakentaa mielipidettä ja vaikuttaa kansallisiin parlamentteihin.
Vaikka tämä on foorumi, -
jossa EU-jäsenmaat tapaavat pohtia ja päättää yhteisiä kantojaan, -
aina tällainen yhteisen kannan koordinointi ei onnistu.
Uskoakseni meidän täytyy hyödyntää sitä työkalua, -
että vaikutumme jäsenvaltioiden kansallisiin parlamentteihin, -
jotta kanta saadaan muutettua.
Niin me toimimme varmasti Ruotsissa, josta minä tulen.
Ruotsi oli yksi harvoista länsimaalaisista jäsenistä, -
jotka äänestivät päätöslauselman puolesta.
Olemme tehneet kovasti töitä, -
jotta saisimme sen muutettua. Jatkamme tietysti työtä.
Tomas, minun on pakko kysyä tätä.
Vain silloin, kun Jerusalem on kuulunut Israelille, -
juutalaisten, kristittyjen ja muslimien oikeudet toteutuvat pyhissä paikoissa.
Eikö vaarana ole nyt, -
että Unesco avaa tien Jerusalemin islamisaatiolle, -
joka vaarantaa vapauden vierailla Länsimuurilla -
tai Pyhän haudan kirkossa Jerusalemissa?
Olen ehdottomasti samaa mieltä. On huomionarvoista myös, -
että viesti on sama, jos kahden valtion ratkaisussa -
julistamme Itä-Jerusalemin ja Vanhankaupungin -
islamilaisen palestiinalaisvaltion pääkaupungiksi.
Mehän tiedämme, eikä tarvitse olla mestari arvaamaan, -
mikä on ei-muslimien asema mahdol- lisessa islamilaisessa Jerusalemissa.
Parhaimmillaankin se olisi Jerusalem ennen vuoden 1967 tilannetta -
Jordanian vallan alla ― maltillisen Jordanian.
Silloinkin juutalaisilta oli kiellettyä rukoilla pyhillä paikoilla -
ja jopa päästä Vanhaankaupunkiin.
Mutta mielestäni vahvuus on meidän puolellamme.
Aina kun tuon asian esiin EU-virka- miehille, he ovat siitä samaa mieltä.
Se osoittaa jälleen kerran, miten iso osa koko Lähi-idän kysymyksestä -
on keskustelua, josta puuttuu maalaisjärki.
On meidän tehtävämme täällä Euroopan instituutioissa, -
Larsin Euroopan parlamentin jäsenenä sekä Alexin ja minun -
ulkopuolisina politiikkavaikuttajina, tuoda esiin näitä tosiasioita.
Kuten Alex toi esiin, yleismaailmalliset arvot eivät voi olla poissulkevia.
Jerusalemista ei voi tulla uutta Mekkaa, -
jonne niillä, jotka eivät kannata islamia, ei ole asiaa.
Se, mitä Unescossa nyt tapahtuu, -
on myös yksi askel tähän suuntaan.
Tahdon tehdä hyvin selväksi, että tässä nimenomaisessa komiteassa -
ovat Euroopan maista Puola, Kroatia ja Suomi.
Siksi pitää yrittää vaikuttaa etenkin näihin maihin ennen äänestystä.
Ehdottomasti. Lars? - On toinenkin seikka, johon tulee keskittyä.
Tässä on kyse koko YK:n ja YK-järjestelmän uskottavuudesta.
Olemme nähneet, että YK on jo vuosien ajan -
ollut puolueellinen lähestymis- tavassaan Israelia kohtaan.
Kävin läpi muutamia tosiasioita tässä hiljattain.
Viime vuonna YK:n yleiskokous hyväksyi 23 päätöslauselmaa, -
jotka yksilöivät Israelin kritiikin kohteekseen.
Muita maailman maita koskevia päätöslauselmia oli yhteensä kolme.
Nämä maat olivat Pohjois-Korea, Iran ja Syyria.
Tämä kertoo jotain yleisestä lähestymistavasta -
YK:n järjestelmän sisällä Israelia vastaan.
Täytyy tuoda selvästi esiin, että tämä on oire -
jostain isommasta meneillään olevasta asiasta.
Olen täysin samaa mieltä siitä, mitä herra Adaktusson sanoi.
Kun puhumme Unescosta, olkaamme täysin tietoisia siitä, -
että se on kuin YK:n nuorempi tytär.
Se tulee samasta perheestä.
Voin kertoa järkyttäviä tilastotietoja.
Nämä tutkimustulokset julkaistiin viime kuussa.
Israelia nimitetään "miehittäjävallaksi" 530 kertaa -
YK:n yleiskokouksen päätöslauselmissa.
On seitsemän selvää tapausta, kuten Indonesia Itä-Timorissa, -
Turkki P-Kyproksella, Venäjä osissa Georgiaa, Marokko Länsi-Saharassa,
Vietnam Kambodžassa, Armenia osissa Azerbaidžania -
ja Venäjä tällä hetkellä Ukrainassa.
Montako kertaa niitä on sanottu "miehittäjävallaksi"? Nolla.
Ei kertaakaan. Lisäksi YK:n yleiskokouksen päätöslauselmissa -
on kutsuttu Israelin hallussa olevia alueita "miehitetyiksi" 2 342 kertaa.
Äsken mainitsemiani maita -
on sanottu "miehitetyiksi" 16 kertaa.
YK:ssa ja Unescossa on selvästi epäterve viehtymys, pakkomielle -
puolueellisuus Israelia vastaan. Se pitää kitkeä irti juurineen.
Ohjelma-aikaa on jäljellä 3,5 minuuttia.
Mitä katsojamme voivat tehdä -
vaikuttaakseen tähän järkyttävään Unescon äänestykseen?
Mitä Euroopan parlamentti ja instituutiot voivat tehdä -
estääkseen äänestyksen?
Haluan sanoa, että kulissien takana tehdään paljon työtä.
Monet järjestöt tuovat asiaa esiin, -
myös vaikutusvaltaisille kristillisille järjestöille ja Vatikaanille, -
että me yhdessä voisimme nostaa asian esiin: -
Olkoon historia reilusti historiaa. Ei politisoida asiaa.
Olkoon Jerusalem yhteinen kaupunki myös tulevaisuudessa.
Tässä on ratkaisevan tärkeää, -
että vaikutusvaltaiset kristityt tuovat asiaa esiin eivätkä vaikene -
ja sano: "Meille on sama, oliko temppeliä vai ei."
Totta kai se on perustavanlaatuinen asia kristinuskossakin.
Kaikkien katsojien, joilla on yhteyksiä paikallisiin pastoreihin, piispoihin -
ja papistoon, pitäisi tuoda tämä asia esiin.
Yhdessä voimme vaikuttaa.
Eilen täällä Euroopan parlamentissa oli tärkeä konferenssi.
Lordi Jonathan Sacks, entinen päärabbi, -
sanoi jotain mielenkiintoista: "Antisionismi tänään -
on uusi antisemitismin muoto."
Hän sanoi: "Siksi Israel on taas otettu silmätikuksi -
samoin sanakääntein kuin 1930-luvulla."
Näin sanoo uskontojohtaja, jota arvostetaan yli uskontorajojen.
Meidän tulisi toistaa tätä johtajillemme.
Lars, mitä voi tehdä poliittisella tasolla?
Onko hyödyllistä kirjoittaa mepeille, jotta asiaa tuotaisiin esiin täällä?
Kuten sanoin, emme voi suoraan vaikuttaa YK:n prosesseihin, -
mutta poliitikkoina voimme tietenkin käyttää vaikutusvaltaa -
ja vaikuttaa myös kansallisella tasolla.
Pidän sitä tehokkaimpana tässä tapauksessa.
Jos ajatellaan asiaa pidemmällä tähtäimellä, -
tämä on esimerkki -
kasvavasta vihamielisyydestä Israelia vastaan.
Sitä on nähty jo hyvin pitkään Euroopassa. Meidän täytyy -
taistella sitä vastaan ja työskennellä,-
jotta Israelista tulisi toisenlainen kuva -
ja välittää kokonaiskuva alueen tilanteesta.
Saatte viimeisen puheenvuoron. 30 sekunnissa: Mitä voidaan tehdä?
Ei ole minun asiani sanoa, mitä voidaan tehdä.
Se on poliitikkojen ja vaaleissa valittujen edustajien asia.
Tämä päätös oikeuttaa Mahmud Abbasin väitteen, -
ettei Temppelivuorelle pitäisi päästää "saastaisia juutalaisjalkoja".
Unesco on tehnyt Abbasin valheesta todellisuutta.
Tomas, haluatko kertoa ECI-konferenssista Lontoossa 5.11.?
Puhuimme juutalaisvaltion perustamisesta.
Balfourin julistuksesta tulee marraskuussa kuluneeksi 99 vuotta.
Järjestämme konferenssin Lontoossa 5.11.
Puhumme siellä lisää näistä asioista.
Mukana on kuuluisa kansainvälinen juristi Jacques Gauthier.
Puhumme eritoten Jerusalemissa. Toivottavasti näen siellä katsojiamme.
Kiitos, että katsoitte ohjelmaamme Euroopan parlamentista.
On tärkeä taistella Unesco-uhkaa vastaan.
Se on uhka juutalaiselle identiteetille ja historialle -
sekä yhteiselle historiallemme. Kaksi temppeliä sijaitsivat tällä paikalla.
Siksi tiedämme, että paikka kuuluu juutalaiskansalle.
Uskonnonvapautta voi suojella Jerusalemissa vain varmistamalla, -
että pyhä kaupunki on Israelin hallussa. Kiitos seurasta!
Suomennos: Marianne Tenetz